text: फैसल ने यह भी कहा कि उनकी यात्रा का मकसद द्विपक्षीय संबंधों को और मजबूत करने के लिए वाशिंगटन में विदेश मंत्री शाह महमूद कुरैशी और उनके अमेरिकी समकक्ष माइक पोम्पिओ के बीच हुई बातचीत को आगे बढ़ाना है. कुरैशी और पोम्पिओ पहली बार इस्लामाबाद में मिले थे. यह मुलाकात उत्साहजनक थी और इसके बाद उन्होंने वाशिंगटन में मुलाकात की जब पकिस्तान के विदेश मंत्री संयुक्त राष्ट्र महासभा में भाग लेने गए थे. राजनयिक सूत्रों ने बताया कि राजदूत वेल्स दोनों देशों के बीच संबंधों को दिशाबद्ध करने के प्रयासों पर ध्यान केंद्रित करेंगी जबकि बाकी का ध्यान अफगान शांति वार्ता पर रहेगा.